钦定古今图书集成/明伦汇编/闺媛典/第120卷 > 邹永泰妻谢氏
## 钦定古今图书集成/明伦汇编/闺媛典/第120卷 > 邹永泰妻谢氏

按《广东通志》：“谢氏，保昌邹永泰妻。幼通《孝经》、小学诸
书。年二十八，适永泰，生子忠，甫十月而夫亡。窭甚，甔
盎无宿储，勤蚕织以奉公姑。及公姑卒，鬻庐以备槥
椟。或悯其艰，劝适富室，谢曰：‘我岂不知彼胜邹氏乎？
然邹氏虽窭甚，我固安之。令我他向，鼎食不若杯水
耳’。”竟不变志。